**V Ý Z V A**

**na predkladanie ponúk (zákazka s nízkou hodnotou) podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

1. **Identifikácia verejného obstarávateľa**

**Verejný obstarávateľ podľa § 7 ods. 1 písm. d) a e) zákona č. 343/2015 Z. z. - právnická osoba alebo združenie právnických osôb**

Názov verejného obstarávateľa: **Gymnázium, Ľ. Štúra 35, 023 54 Turzovka**

Adresa sídla/miesta podnikania: Štúra 35, 023 54 Turzovka

IČO: 00160849

DIČ: 2020550422

Štatutárny orgán: Mgr. Eva Lejtrichová

tel. č.: 0917516285

e-mail: gymtu@stonline.sk

Internetová stránka: <https://gturzovka.edupage.org/>

Kontaktná osoba: **Boris Kraus**

Telefón: 0905210110

E-mail: projektyes.sro@gmail.com

1. **Názov zákazky**

„Zvýšenie kvality vzdelávania na Gymnáziu v Turzovke - Knižničný fond, e-knihy, audio-knihy, časopisy“

1. **Druh zákazky**

Zákazka na dodanie tovaru

CPV kód: 22111000-1 Knihy pre školy

1. **Opis predmetu zákazky**

Predmetom zákazky je zabezpečenie dodávky knižničných fondov, e-kníh, audio-kníh, časopisov pre potreby projektu v rozsahu podľa špecifikácie, ktorá je uvedená v Prílohe č. 1 tejto výzvy a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky (doprava knižničných fondov, e-kníh, audio-kníh, časopisov na miesto dodania, balné a všetky ostatné súvisiace náklady uchádzača v zmysle Prílohy č. 1).

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní, v súlade s § 42 zákona o verejnom obstarávaní, nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové, priestorové a funkčné charakteristiky, ktoré sú nevyhnutné na zabezpečenie účelu, na ktoré sú uvedené tovary určené. **Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite. V prípade predloženia ekvivalentného tovaru (materiálu), uchádzač na to v ponuke upozorní a uvedie technickú špecifikáciu tovaru, ktorý je ekvivalentom tovaru, požadovaného verejným obstarávateľom vrátane dôkazov (napr. skúšobný protokol, vyhlásenie o zhode, certifikát technická dokumentácia výrobcu apod.)**

*Uchádzač musí riadne preukázať ekvivalenciu k výrobkom alebo k technickému riešeniu, navrhnutému v projektovej dokumentácii, definovanému v tejto Výzve a oddelených prílohách tejto Výzvy. V prípade, že uchádzač nepreukáže riadne ekvivalenciu k výrobkom alebo k technickému riešeniu, bude vylúčený pre nesplnenie požiadaviek na predmet zákazky.*

V súlade s § 42 zákona o verejnom obstarávaní Ak verejný obstarávateľ alebo obstarávateľ vyžaduje konkrétnu značku, musí prijať aj inú značku, ktorej podmienky na udelenie sú rovnocenné podmienkam na udelenie vyžadovanej značky. Ak uchádzač alebo záujemca objektívne nemal možnosť získať príslušnú značku v určených lehotách, verejný obstarávateľ alebo obstarávateľ musí prijať aj iné dôkazy predložené uchádzačom alebo záujemcom, ako je technická dokumentácia výrobcu, za predpokladu, že preukazujú, že tovar, stavebné práce alebo služby spĺňajú podmienky na udelenie konkrétnej značky alebo konkrétne podmienky, ktoré verejný obstarávateľ alebo obstarávateľ vyžaduje.

1. **Spôsob určenia ceny**

Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996 Z. z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.

Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.

Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:

* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.

Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

1. **Výsledok verejného obstarávania**

písomná objednávka

Objednávka nadobúda platnosť a účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania poskytovateľom NFP.

V prípade neschválenia procesu verejného obstarávania poskytovateľom nenávratného finančného príspevku nedôjde k naplneniu odkladacej podmienky, a teda k účinnosti objednávky. V danom prípade sa bude mať za to, že objednávka je od počiatku neplatná.

1. **Miesto a termín dodania predmetu zákazky**

Miesto dodania: sídlo verejného obstarávateľa

Termín dodania: do 3 mesiacov od vystavenia písomnej objednávky

1. **Hlavné podmienky financovania a platobné dojednania**

Predmet zákazky bude financovaný zo štrukturálnych a investičných fondov EÚ v rámci Operačného programu Ľudské zdroje a vlastných zdrojov verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom.

Všetky náklady a výdavky spojené s prípravou, spracovaním a predložením ponuky znáša uchádzač.

1. **Predpokladaná hodnota zákazky**

|  |  |
| --- | --- |
| **Časť** | **Stanovená PHZ bez DPH** |
| Celková PHZ | 36 377,35 € |

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk**

Verejný obstarávateľ stanovil 1 kritérium na vyhodnotenie ponúk:

**Najnižšia cena za celý predmet zákazky v EUR vrátane DPH**

1. Uchádzač **musí** predložiť vyplnený Návrh na plnenie kritérií v Prílohe č. 1 tejto výzvy.
2. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.

**Pravidlá pre uplatnenie a spôsob vyhodnotenia kritéria sú nasledujúce:**

**Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR vrátane DPH, atď.**

**Otváranie a vyhodnotenie ponúk je neverejný akt. Obstarávateľ po vyhodnotení ponúk bezodkladne pošle všetkým uchádzačom oznámenie o výsledku vyhodnotenia ponúk emailom.**

1. **Pokyny na zostavenie ponuky**
* **Požadujeme, aby ponuka obsahovala nasledovné doklady a údaje**:
	1. **Návrh uchádzača na plnenie kritérií –** vyplní prílohu č. 1
	2. **Čestné vyhlásenie –** vyplní prílohu č. 2
* **Podmienky účasti:**
1. **Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. E) zákona – musí byť oprávnený dodávať tovar, ktorý zodpovedá predmetu zákazky.**

Uchádzač nemusí predkladať v ponuke doklad o oprávnení dodávať tovar, ktorý zodpovedá predmetu zákazky v súlade s prvou vetou a túto skutočnosť si overí obstarávateľ sám v príslušnom registri, v ktorom je uchádzač zapísaný.

1. **Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona,** túto skutočnosť si overí obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**Zdôvodnenie primeranosti určených podmienok účasti:**

**Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.**

1. **Lehota na predkladanie ponúk**

29. 1. 2020 do 12:00 hod.

1. **Miesto a spôsob predloženia ponúk**

Uchádzač predkladá ponuku na celý predmet zákazky, v lehote na predkladanie ponúk, nasledovným spôsobom:

a) elektronicky na emailovú adresu: projektyes.sro@gmail.com, predmet e-mailu označí názvom: „Turzovka – knihy“

b) osobne, prostredníctvom pošty či iného doručovateľa na adresu verejného obstarávateľa, v čase pracovných hodín od 08:00 do 15:00 hod., piatok od 08:00 do 12:00 hod

**Pri predložení ponuky podľa písm. a) tejto výzvy:**

Doklady a dokumenty sa vyhotovujú v odporúčanom formáte pdf. alebo v iných vhodných formátoch, pri ktorých nie je možné spochybniť obsah predložených dokumentov. Dokumenty a doklady ponuky musia byť prvotne vyhotovené v originálnej podobe so zrejmým prejavom vôle alebo súhlasu hospodárskeho subjektu/osoby, a teda podpísané oprávnenou osobou tak, aby bol prejav vôle alebo súhlas hospodárskeho subjektu/osoby zreteľne daný (napr. čestné vyhlásenia, zoznam dodávok tovaru a pod.) a následne zaslané ako sken originálu (farebný) alebo overenej kópie dokladov (čiernobiely) prostredníctvom e-mailu.

Doklady a dokumenty, ktoré sú zasielané prostredníctvom e-mailu, **ktoré ako originál už boli predtým vystavené** (vyjadrenie banky, referencie, certifikáty a pod.), sa zasielajú ako scan dokladu, resp. dokumentu (ako sken originálu vo farbe alebo overenej čierno-bielej kópie dokladov) s ošetrením osobných údajov => začiernené, príp. odstránené pomocou programov na to vhodných.

*Existenciu originálnych, resp. overených dokladov a dokumentov, zaslaných prostredníctvom e-mailu, môže uchádzač preukázať využitím služby Slovenskej pošty Zaručená konverzia*, **pre prípad vylúčenia akýchkoľvek pochybností o platnosti predložených dokladov.**

V prípade certifikátov a iných dokladov, ktoré sa už nevydávajú v listinnej forme, verejný obstarávateľ uzná aj iný dôkaz potvrdený alebo vydaný príslušnou akreditovanou autoritou, ktorá certifikáciu udelila, o udelení a platnosti certifikátu príslušného odborníka (napr. potvrdenie od príslušnej akreditovanej autority, uvedenie linku na stránke akreditovanej autority, kde je možné si overiť udelenie certifikátu). Obdobné platí aj pre iné doklady, ktoré sa vydávajú už iba v elektronickej podobe.

**Kontaktná osoba na prevzatie ponuky doručenej podľa písm. a):** Boris Kraus

**Pri predložení ponuky podľa písm. b) tejto výzvy:**

Dokumenty a doklady ponuky musia byť prvotne vyhotovené v originálnej podobe so zrejmým prejavom vôle alebo súhlasu hospodárskeho subjektu/osoby, a teda podpísané oprávnenou osobou tak, aby bol prejav vôle alebo súhlas hospodárskeho subjektu/osoby zreteľne daný (napr. čestné vyhlásenia, zoznam dodávok tovaru a pod.) a následne doručené ako originál alebo overená kópia dokladov.

**Kontaktná osoba na prevzatie ponuky doručenej podľa písm. b):** Mgr. Eva Lejtrichová, 0917 516 285

V prípade, ak uchádzač predloží ponuku osobne, prostredníctvom pošty alebo iného doručovateľa, je rozhodujúci termín fyzického doručenia ponuky. Pri osobnom doručení odporúčame dohodnúť si termín doručenia vopred.

Jazyk, v ktorom možno predložiť ponuky je slovenský jazyk.

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Ďalšie informácie**

Úspešný uchádzač sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

Dátum zaslania výzvy na predkladanie ponúk

17. 1. 2020

Prílohy k Výzve na predkladanie ponúk:

Príloha č. 1 - Návrh uchádzača na plnenie kritérií

Príloha č. 2 - Čestné vyhlásenie

**Príloha č. 2**

**Čestné vyhlásenie**

**Názov zákazky: *„Zvýšenie kvality vzdelávania na Gymnáziu v Turzovke - Knižničný fond, e-knihy, audio-knihy, časopisy“***

**Základné údaje**

Názov / obchodné meno uchádzača:

Adresa sídla /miesta podnikania uchádzača:

IČO:

dolu podpísaný ......štatutár spoločnosti ...... vyhlasujem:

- že sme sa nedopustili v predchádzajúcich troch rokoch závažného porušenia povinností v oblasti životného prostredia, sociálneho práva alebo pracovného práva za ktoré by nám bola uložená sankcia;

- že sme sa nedopustili závažného porušenia profesijných povinností;

- že sme sa nepokúsili neoprávnene ovplyvniť postup verejného obstarávateľa;

- že neexistuje konflikt záujmov medzi uchádzačom a verejným obstarávateľom;

- že neexistujú dôvody, ktoré by narúšali čestnú hospodársku súťaž;

- že nemám uložený zákaz účasti vo verejnom obstarávaní;

- že som si vedomý následkov nepravdivého čestného vyhlásenia;

- že nami ponúkané zariadenia, ktorých cena je uvedená v prílohe č. 1, spĺňajú všetky parametre definované verejným obstarávateľom v „Minimálnej špecifikácii“.

- súhlasím s evidenciou a spracovaním osobných údajov podľa Zákona č.18/2018 Z.z. a Nariadenia (EÚ) 2016/679. V zmysle Zákona č.18/2018 Z.z. o ochrane osobných údajov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov súhlasíme so správou, spracovaním a uchovaním osobných údajov uvedených v našej ponuke verejným obstarávateľom a/alebo osobou splnomocnenou na proces verejného obstarávania. Zároveň dávame súhlas na ich sprístupnenie aj tretím osobám, ktorými sú kontrolné orgány vykonávajúce kontrolu procesu verejného obstarávania na daný predmet zákazky a to až do 31.12.2028. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Súhlas je možné kedykoľvek odvolať, inak súhlas zanikne po uplynutí 31.12.2028.

V ...................................................... dňa ...................................

.................................................................................

Meno, priezvisko a podpis štatutárneho zástupcu/oprávnenej osoby a odtlačok pečiatky